Bekkelaget kirke Ormøy kirke

Ordning for hovedgudstjeneste

I. Samling

1. Forberedelse

Kirkerommet er åpent en stund før gudstjenesten. Det bør være ro i kirkerommet og anledning til stillhet, lystenning og bønn.

*Klokkeringing*

*Informasjon om dagens gudstjeneste ved medliturg.*

Informasjonen avsluttes med

ML: La oss være stille for Gud.

*Kort stillhet*

*Tre klokkeslag*

2. Inngangssalme Menigheten står

Det er til vanlig prosesjon under preludiet/ forspill til inngangssalmen/inngangssalmen. Prosesjonskors bæres først i prosesjonen. Lys, tekstbok, dåpsvann, brød og vin kan også bæres inn. Menigheten står under prosesjon, Inngangssalme og Hilsen.

3. Hilsen

Når det er dåp i gudstjenesten sier liturgen:

L: Nåde være med dere og fred fra Gud, vår Far og Herren Jesus Kristus.

En kan også bruke denne hilsenen når det ikke er dåp.

En kan her også bruke:

L: I Faderens og Sønnens og Den hellige ånds navn.

eller

L: I Faderens og Sønnens og Den hellige ånds navn: Vår skaper, frigjører og livgiver.

4. Samlingsbønn

ML: La oss be.

Medliturgen ber en av samlingsbønnene i ordningen.

Enten nr. 1.

ML: Gud, vi er kommet inn i ditt hellige hus for å ta imot det du vil gi oss. Lukk nå opp våre hjerter så vi kan fornyes i troen på deg.

eller (når det er dåp i gudstjenesten): nr. 8.

ML: Hellige Gud, du som har gitt oss livet i gave: Takk for at du tar imot oss i dåpen og styrker oss i nattverdens måltid. Led oss ved ditt ord og gjør oss åpne for det du vil gi oss.

eller nr. 9: Samlingsbønner med kirkeårsvariable ledd

eller en annen av samlingsbønnene.

Samlingsbønnen avsluttes slik:

ML: Gud, vi ber.

A: Amen

6. Bønnerop KYRIE

Liturgisk musikk: ALLMENN SERIE 1

KYRIE 1 B

A: Kyrie eleison. Gud Fader, miskunne deg. Kriste eleison. Herre Krist, miskunne deg. Kyrie eleison. Hellig Ånd miskunne deg.

På høytidsdager brukes Herre Jesus, du er vår fred (S 981)

7. Lovsang GLORIA

Liturgisk musikk: ALLMENN SERIE 1

GLORIA 1 A

L/ML: Ære være Gud i det høyeste!

M: Og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg. Amen.

\*På høytidsdager brukes Gloria i fullstendig form (Laudamus)

\*Gloria utelates som regel i fastetiden.

\*Som liturgisk musikk til KYRIE og GLORIA kan også brukes:

SERIE FOR FASTE (uten GLORIA- leddet) og

SERIE FOR FESTTIDENE.

8. Dagens bønn (Bønn med preg av dagen i kirkeåret)

\*Bønnen kan fremsies eller synges.

\*Når det er dåp i gudstjenesten utelates som regel Dagens bønn.

Bønnen innledes med:

L: La oss alle be.

Bønnen avsluttes med

M: Amen.

Her kan følge

II. DÅP

1. Mottakelse til dåp

*L:* I Faderens og Sønnens og Den hellige Ånds navn

eller

*L:* I Faderens og Sønnens og Den hellige ånds navn: Vår skaper, frigjører og livgiver.

L: Med takk og glede bringer vi i dag *dette barnet/disse barna* til Gud i den hellige dåp. I dåpen tar Gud imot oss og forener oss med den korsfestede og oppstandne Jesus Kristus.

**Skriftlesning**

L/ML: Hør hvor vennlig Jesus tar imot barna og åpner Guds rike for dem: De bar små barn til Jesus for at han skulle røre ved dem, men disiplene viste dem bort. Da Jesus så det, ble han sint og sa til dem: «La de små barna komme til meg, og hindre dem ikke! For Guds rike tilhører slike som dem. Sannelig, jeg sier dere: Den som ikke tar imot Guds rike slik som et lite barn, skal ikke komme inn i det.» Og han tok dem inn til seg, la hendene på dem og velsignet dem.

**Takkebønn**

L/ML: La oss takke og be:   
Evige Gud, du som gir liv til alt som lever, og har skapt oss i ditt bilde: Vi takker deg for NN (fornavn). Hun/Han/De er dyrebar(e) i dine øyne. Omslutt ham/henne/dem med din kjærlighet og gi ham/henne/dem et hjem i din kirke.

2. Dåpssalme

Salmen kan også plasseres et annet sted i dåpsliturgien. Den kan også deles opp, for eksempel med ett eller flere vers mellom hver barn som bæres fram**.**

3. Dåpsbefalingen

L/ML: La oss høre Jesu ord og befaling om den hellige dåp:

Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende.

4. Fadderansvaret

*L:* Vil foreldre og faddere reise seg.

Dere skal være vitner om at *dette barnet/disse barna* er døpt med den kristne dåp. Sammen med vår menighet og hele kirken får dere del i et hellig ansvar: å vise omsorg for *ham/henne/dem*, be for *ham/henne/dem* og hjelpe *ham/henne/dem* til å bruke Guds ord og delta i den hellige nattverd, så han/hun/de kan leve og vokse i den kristne tro.

5. Forsakelsen og troen

*L:* La oss sammen bekjenne forsakelsen og troen som vi døpes til.

*Alle reiser seg.*

*A:* Jeg forsaker djevelen og alle hans gjerninger og alt hans vesen.

Jeg tror på Gud Fader, den allmektige, himmelens og jordens skaper.

Jeg tror på Jesus Kristus,

Guds enbårne Sønn, vår Herre,

som ble unnfanget ved Den hellige ånd,

født av jomfru Maria,

pint under Pontius Pilatus,

korsfestet, død og begravet, fór ned til dødsriket,

stod opp fra de døde tredje dag, fór opp til himmelen,

sitter ved Guds, den allmektige Faders høyre hånd,

skal derfra komme igjen

for å dømme levende og døde.

Jeg tror på Den hellige ånd, en hellig, allmenn kirke,

de helliges samfunn, syndenes forlatelse, legemets oppstandelse og det evige liv. Amen.

6. DåpshandlingenVannet helles i døpefonten

*L:* Barmhjertige Gud, vi takker deg for at dåpens vann ved ditt ord er en nådens kilde, der du tilgir oss vår synd, frelser oss fra dødens makt og gir oss løfte om det evige liv. Send din Ånd så *han/hun/de* som døpes reises opp til det nye livet med Jesus Kristus, vår Herre.

**Dåpshandlingen**

Foreldre, faddere og eventuelt dåpsbarnets søsken kommer fram til døpefonten,

L*:* Hva heter barnet?

Den som bærer barnet sier barnets fornavn.

L: Vil dere at NN skal døpes til Faderens og Sønnens og Den hellige ånds navn og oppdras til et liv i den kristne forsakelse og tro?

Foreldre og faddere svarer*:* Ja.

*Liturgen vender seg mot barnets ansikt og ber bønnen med åpen håndflate.*

L: Gud bevare din utgang og din inngang fra nå og til evig tid. Jeg tegner deg med det hellige korsets tegn til vitnesbyrd om at du skal tilhøre den korsfestede og oppstandne Jesus Kristus og tro på ham.

L*:* NN, etter vår Herre Jesu Kristi ord og befaling døper jeg deg til Faderens og Sønnens og Den hellige ånds navn.

*Barnets hode tørkes.*

*Liturgen vender seg mot barnets ansikt med åpen håndflate*

L: Den allmektige Gud har i dåpen gitt deg sin hellige Ånd, født deg på ny og tatt deg inn i sin troende menighet. Gud styrke deg med sin nåde til det evige liv. Fred være med deg.

*Barnet løftes opp eller vendes mot menigheten. Følgende ord sies:*

*L: :* Dette er NN, Guds barn, døpt inn i vår menighet og Kristi verdensvide kirke.

Etter hver dåpshandling kan det tennes et lys. Følgende ord sies etter at det første lyset er tent:

L: Jesus sier: Jeg er verdens lys. Den som følger meg skal ikke vandre i mørket, men ha livets lys.

Deretter sier liturgen for hvert barn som er døpt:

L: Et lys er tent for NN.

Lysene settes i en lysholder/lysestake

Dåpsforeldre og faddere går tilbake til sine plasser.

**Bønn**

L: La oss takke og be.

Enten

L/ML: Trofaste Gud, vi takker deg for dåpen, der du tar oss inn i din kirke. Vi ber for NN/NN som er døpt i dag. Hold din vernende hånd over ham/henne/dem og gi kjærlighet og visdom til alle som har ansvar for ham/henne/dem. Gud, hør vår bønn. Amen.

Eller en annen av de oppsatte dåpsbønnene.

**Lovprisning**

L:Lovet være Gud, vår Herre Jesu Kristi Far, han som i sin rike miskunn har født oss på ny og gitt oss et levende håp ved Jesu Kristi oppstandelse fra de døde.

III. Ordet

I andre hovedgudstjenester enn høymessen kan det være to lesninger, eller én lesning (evangeliet). Da kan ledd 10 Salme/Bibelsk salme falle bort. Menigheten står under evangelielesningen og sitter under de andre lesningene.

L/ML: La oss høre Herrens ord

9. Første lesning Fra det gamle testamente

ML: Det står skrevet i /hos…

Lesningen avsluttes med

ML: Slik lyder Herrens ord.

10. Salme/Bibelsk salme

Det kan eventuelt være korsang/solosang eller kort stillhet mellom lesningene

11. Andre lesning

Fra det nye testamentet utenom evangeliene.

ML: Det står skrevet i /hos…

Lesningen avsluttes med

ML: Slik lyder Herrens ord.

12. Evangelium

*Halleluja*

Evangelielesningen innledes til vanlig med hallelujaomkved: N13 977.6. Også andre passende hallelujaomkved/sanger og salmer med hallelujaomkved kan benyttes.

Det kan være evangelieprosesjon. Den som bærer boken kan ledsages av lysbærere.

*Evangelielesning*

L/ML: Det står skrevet i evangeliet etter…

Lesningen avsluttes med:

L/ML: Slik lyder det hellige evangelium.

*Respons*

Hallelujaomkvedet gjentas. På høytidsdager kan det synges et høytidsvers som respons.

13. Preken

Predikanten preker over evangelieteksten eller en annen oppsatt prekentekst.

Prekenen kan avsluttes med en av følgende to lovprisninger:

Enten:

L: Ære være Faderen og Sønnen og Den hellige ånd, som var er og blir én sann Gud fra evighet og til evighet.

Eller:

L: Ære være Faderen og Sønnen og Den hellige ånd, vår skaper, frigjører og livgiver.

Etter prekenen kan det gis tid til stillhet, en kort salme eller meditativ musikk.

14. Trosbekjennelse CREDO

Dersom det ikke er dåp i gudstjenesten fremsies trosbekjennelsen etter prekenen.

Til vanlig brukes den apostoliske trosbekjennelse. På høytidsdager brukes den nikenske trosbekjennelse, sunget.

L: La oss bekjenne vår hellige tro

A: Jeg tror på Gud Fader, den allmektige, himmelens og jordens skaper.

Jeg tror på Jesus Kristus,

Guds enbårne Sønn, vår Herre,

som ble unnfanget ved Den hellige ånd,

født av jomfru Maria,

pint under Pontius Pilatus,

korsfestet, død og begravet, fór ned til dødsriket,

stod opp fra de døde tredje dag, fór opp til himmelen,

sitter ved Guds, den allmektige Faders høyre hånd,

skal derfra komme igjen

for å dømme levende og døde.

Jeg tror på Den hellige ånd, en hellig, allmenn kirke,

de helliges samfunn, syndenes forlatelse, legemets oppstandelse og det evige liv. Amen.

15. Salme

Her kan følge:

16. Kunngjøringer

Kunngjøringene kan også legges etter forbønn, før takkeoffer

17. Syndsbekjennelse

Syndsbekjennelsen innledes med:

L: I tillit til Guds nåde vil vi bekjenne våre synder.

Kort stillhet

Liturgen kneler under stillhet og syndsbekjennelse.

A: Hellige Gud, vår skaper, se i nåde til oss. Vi har syndet mot deg og brutt dine bud. Tilgi oss for Jesu Kristi skyld. Sett oss fri til å tjene deg, verne om skaperverket og møte vår neste med kjærlighet.

Etter syndsbekjennelsen sier liturgen, vendt mot menigheten:

L: Så høy som himmelen er over jorden, så veldig er hans miskunn over dem som frykter ham. Så langt som øst er fra vest, tar han syndene våre bort fra oss. Sal. 103, 11-12

Forbønn for kirken og verden

En kan bruke ferdig formulerte forbønner fra alterboken, eller en kan utforme bønner etter mønstre fra alterboken. Det er ønskelig å utforme bønner eller deler av disse som inkluderer lokale perspektiver og spesielle emner som vennskapsmenighet, misjonsprosjekt o.l. Når det er naturlig, inkluderes ulykker, katastrofer osv. i forbønnen. Det er også ønskelig å tilstrebe sammenheng mellom offerformål og forbønn.

I fastetiden og på bots- og bønnedag brukes som regel litaniet (S-13 981). På høytidsdagene brukes Fredslitaniet (S-13 982.1).

En kan bruke de menighetssvar fra alterbokens utvalg som passer.

*Vi minnes de døde og ber for de sørgende*

Forbønnen avsluttes med at vi minnes de døde.

ML/L: La oss minnes dem i vår menighet som det er holdt gravferd for siden sist vi var samlet. Vi reiser oss.

Navnene til de døde leses. Kort stillhet.

ML/L: Nå er livet gjemt hos Gud. Vi overgir alt til ham. Håpet er tent i liv og død. Ingen er glemt av Gud.

ML/L: Barmhjertige Gud, trøst de sørgende og vær dem nær i tiden som kommer.

Her kan menighetssvaret fra forbønnen gjentas.

IV. Nattverd

19. Nattverdsalme, takkoffer og forberedelse av måltidet.

Under salmen legges brød på disken og vin helles i begeret.

De som samler inn offeret i offerposer samles i midtgangen og bærer posene samlet fram til alteret. Presten legger posene på alteret og ber bønnen for takkofferet. Offerinnsamlerne blir stående rundt alterringen under bønnen.

L: Evige Gud, din er jorden og det som fyller den. Alt vi eier tilhører deg. Av ditt eget gir vi deg tilbake. Ta imot oss og våre gaver i Jesu navn. Amen.

NATTVERDBØNN

Her velges mellom nattverdbønner A-G.

NATTVERDBØNN A

*Hilsen* PREFASJONSDIALOG

L synger eller sier: Herren være med dere.

M reiser seg og synger: Og med deg være Herren.

L: Løft deres hjerter.

M: Vi løfter våre hjerter til Herren

L: La oss takke Herren vår Gud.

M: Det er verdig og rett!

*Innledende lovprisning* PREFASJON

L: I sannhet verdig og rett er det…

…og tilbedende synge:

Prefasjonen velges etter kirkeårets preg.

*Hellig* SANCTUS

Liturgisk musikk: ALLMENN SERIE 1, FEST- OG FASTETIDSSERIEN

A synger : Hellig, hellig hellig er Herren Sebaot. All jorden er full av hans herlighet. Hosianna i det høyeste. Velsignet være han som kommer i Herrens navn. Hosianna i det høyeste.

*Bønn*

*Innstiftelsesordene*

*L |* Vår Herre Jesus Kristus, i den natt da han ble forrådt, tok han et brød, takket, brøt det, gav disiplene og sa*: Ta imot og spis!* Dette er min kropp som gis for dere. Gjør dette til minne om meg.

Likeså tok han kalken etter måltidet, takket, gav dem og sa: Drikk alle av den. Denne kalk er den nye pakt i mitt blod som utøses for *dere så syndene blir tilgitt*. Gjør dette så ofte som dere drikker det, til minne om meg.

**Troens mysterium**

L messer | Stort er troens mysterium!

M | Kristus døde. Kristus sto opp. Kristus skal komme igjen.

ALLE NATTVERDBØNNENE FORTSETTER HER

*Fadervår* fremsies eller synges

*A:*Vår Far i himmelen.

La navnet ditt helliges.

La riket ditt komme.

La viljen din skje på jorden

slik som i himmelen.

Gi oss i dag vårt daglige brød,

og tilgi oss vår skyld,

slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt,

og makten og æren i evighet. Amen.

22. Nattverdmåltidet

*Fredshilsen* PAX

L: Guds fred være med dere.

M: Guds fred være med deg.

L: La oss hilse hverandre med et tegn på fred.

Menigheten hilser hverandre med håndtrykk, hånden på hjertet eller lignende tegn.

*Du Guds Lam* Agnus Dei

Liturgisk musikk: ALLMENN SERIE 1, FEST- OG FASTETIDEN

A synger : Du Guds Lam som bærer verdens synder, miskunne deg over oss.

Du Guds Lam som bærer verdens synder, miskunne deg over oss.

Du Guds Lam som bærer verdens synder, gi oss din fred.

*Invitasjon*

L: Kom, for alt er gjort ferdig.

Under måltidet kan det synges en eller flere salmer, eller det kan være korsang eller annet egnet musikk.

Utdelingsordene lyder:

Kristi kropp, gitt for deg.

Kristi blod, gitt for deg.

De som kommer fram og som viser at de ikke skal motta nattverden, velsignes av den som bærer brødet, med håndspålegging og korstegning.

Liturgen kan si dette eller lignende ord: Herren velsigne deg og bevare deg og føre deg til det evige liv.

Etter utdelingen:

L: Den korsfestede og oppstandne Jesus Kristus har nå gitt oss sin kropp og sitt blod som han ga til soning for alle våre synder. Han styrke oss og holde oss oppe i en sann tro til det evige liv. Fred være med dere.

23. Måltidets avslutning

Alteret ryddes, Beger og disk dekkes med nattverdklede.

*Takkebønn*

L/ML: La oss takke og be

L/ML: Vi takker deg, Himmelske far for dine velsignede gaver. Vi ber deg at du ved disse gaver vil bevare oss i troen på deg, forene oss i din kjærlighet og stadfeste i oss håpet om det evige liv, for Jesu Kristi skyld.

M: Amen.

Eventuelt en av de tre andre takkebønnene.

V. SENDELSE

24. Velsignelse

*Lovprisning* BENEDICAMUS

L/ML synger eller sier: La oss prise Herren.

M reiser seg og synger : Gud være lovet. Halleluja. Halleluja. Halleluja.

L sier eller synger: Herren velsigne deg og bevare deg. Herren la sitt ansikt lyse over deg og være deg nådig. Herren løfte sitt åsyn på deg og gi deg fred.

M: Amen. Amen. Amen.

*Tre ganger tre bønneslag*

25. Utsendelse

L: La oss gå i fred,

A: i Jesu Kristi navn.

26. Salme og

Utgangsprosesjon